# Επίσημη Εφημερίδα C 467A/8 Δε

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 467A |
| | |
| Έκδοση στην ελληνική γλώσσα | Ανακοινώσεις και Πληροφορίες | 65ό έτος8 Δεκεμβρίου 2022 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 467A

Έκδοση στην ελληνική γλώσσα

Ανακοινώσεις και Πληροφορίες

65ό έτος8 Δεκεμβρίου 2022

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Γραφείο Διανοητικής Ιδιοκτησίας της Ευρωπαϊκής Ένωσης |
| 2022/C 467 A/01 | Προκήρυξη κενής θέσης — Εκτελεστικός διευθυντής του EUIPO (Άνδρας/Γυναίκα) (EXT/22/135/AD 15) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Γραφείο Διανοητικής Ιδιοκτησίας της Ευρωπαϊκής Ένωσης

2022/C 467 A/01

Προκήρυξη κενής θέσης — Εκτελεστικός διευθυντής του EUIPO (Άνδρας/Γυναίκα) (EXT/22/135/AD 15)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Γραφείο Διανοητικής Ιδιοκτησίας της Ευρωπαϊκής Ένωσης

| 8.12.2022 | EL | Επίσημη Εφημερίδα της Ευρωπαϊκής Ένωσης | CA 467/1 |
| --- | --- | --- | --- |

8.12.2022

EL

Επίσημη Εφημερίδα της Ευρωπαϊκής Ένωσης

CA 467/1

---

ΠΡΟΚΗΡΥΞΗ ΚΕΝΗΣ ΘΕΣΗΣ

Εκτελεστικός διευθυντής του EUIPO (Άνδρας/Γυναίκα) (EXT/22/135/AD 15)

(2022/C 467 A/01)

Το Γραφείο Διανοητικής Ιδιοκτησίας της Ευρωπαϊκής Ένωσης (EUIPO), εφεξής καλούμενο το «Γραφείο», αναζητά υποψηφίους για την πλήρωση της θέσης του εκτελεστικού διευθυντή του Γραφείου.

| Τίτλος θέσης | Εκτελεστικός διευθυντής του EUIPO (ΑΝΔΡΑΣ/ΓΥΝΑΙΚΑ) |
| --- | --- |
| Ομάδα καθηκόντων/βαθμός | AD 15 |
| Τύπος σύμβασης | Έκτακτος υπάλληλος |
| Κωδικός | EXT/22/135/AD 15_Executive Director |
| Προθεσμία υποβολής των αιτήσεων | 19 Ιανουαρίου 2023, μεσάνυχτα ώρα Αλικάντε (Ώρα Κεντρικής Ευρώπης) |
| Τόπος εργασίας | Αλικάντε, ΙΣΠΑΝΙΑ |
| Προβλεπόμενη ημερομηνία ανάληψης καθηκόντων | Από 1η Οκτωβρίου 2023 |

Τίτλος θέσης

Εκτελεστικός διευθυντής του EUIPO (ΑΝΔΡΑΣ/ΓΥΝΑΙΚΑ)

Ομάδα καθηκόντων/βαθμός

AD 15

Τύπος σύμβασης

Έκτακτος υπάλληλος

Κωδικός

EXT/22/135/AD 15_Executive Director

Προθεσμία υποβολής των αιτήσεων

19 Ιανουαρίου 2023, μεσάνυχτα ώρα Αλικάντε (Ώρα Κεντρικής Ευρώπης)

Τόπος εργασίας

Αλικάντε, ΙΣΠΑΝΙΑ

Προβλεπόμενη ημερομηνία ανάληψης καθηκόντων

Από 1η Οκτωβρίου 2023

1.   ΙΣΤΟΡΙΚΟ

Ιστορικό και νομικό πλαίσιο

Το Γραφείο ιδρύθηκε με τον κανονισμό (ΕΚ) αριθ. 40/94 του Συμβουλίου (1) [νυν κανονισμός (ΕΕ) 2017/1001 του Ευρωπαϊκού Κοινοβουλίου και του Συμβουλίου (2)] ως αποκεντρωμένος οργανισμός της Ευρωπαϊκής Ένωσης (ΕΕ) με στόχο την προστασία των δικαιωμάτων ΔΙ των επιχειρήσεων και των καινοτόμων επιχειρηματιών σε ολόκληρη την ΕΕ και εκτός αυτής. Με τον κανονισμό (ΕΚ) αριθ. 6/2002 του Συμβουλίου (3) θεσπίζεται το καταχωρισμένο κοινοτικό σχέδιο ή υπόδειγμα, το οποίο τελεί επίσης υπό τη διαχείριση του Γραφείου, ενώ ο κανονισμός (ΕΕ) αριθ. 386/2012 του Ευρωπαϊκού Κοινοβουλίου και του Συμβουλίου (4) ανέθεσε στο Γραφείο το Ευρωπαϊκό Παρατηρητήριο για την Παραβίαση των Δικαιωμάτων Διανοητικής Ιδιοκτησίας.

Από την ίδρυσή του το 1994, το Γραφείο εδρεύει στο Αλικάντε της Ισπανίας, όπου διαχειρίζεται την καταχώριση του σήματος της ΕΕ και το καταχωρισμένο κοινοτικό σχέδιο ή υπόδειγμα, τα οποία ισχύουν σε ολόκληρη την ΕΕ. Στο πλαίσιο του έργου σε επίπεδο ΕΕ περιλαμβάνεται επίσης ο τομέας της σύγκλισης εργαλείων και πρακτικών, σε συνεργασία με τους εταίρους στα εθνικά και περιφερειακά γραφεία ΔΙ και στα κράτη μέλη της ΕΕ, τους χρήστες και τους υπόλοιπους θεσμικούς εταίρους. Από κοινού, τα εν λόγω γραφεία αποτελούν το Ευρωπαϊκό Δίκτυο Διανοητικής Ιδιοκτησίας (EUIPN) και συνεργάζονται με στόχο να προσφέρουν στους χρήστες μια συνεκτική πρακτική καταχώρισης, τόσο σε εθνικό όσο και σε ενωσιακό επίπεδο.

Οι γλώσσες του Γραφείου είναι η αγγλική, η γαλλική η γερμανική, η ιταλική και η ισπανική.

Διακυβέρνηση, διοίκηση και δομή του EUIPO

Η δομή διακυβέρνησης του EUIPO αποτελείται από το Διοικητικό Συμβούλιο και την Επιτροπή Προϋπολογισμού, που απαρτίζονται αμφότερα από έναν εκπρόσωπο από κάθε κράτος μέλος, δύο εκπροσώπους της Ευρωπαϊκής Επιτροπής και έναν εκπρόσωπο του Ευρωπαϊκού Κοινοβουλίου. Το EUIPO διαθέτει νομική, διοικητική και οικονομική αυτονομία.

Ο προϋπολογισμός του Γραφείου για το 2022 ανέρχεται σε περίπου 589 εκατομμύρια ευρώ, ενώ ο αριθμός των θέσεων εργασίας στον πίνακα προσωπικού ανέρχεται σε 1 172.

Το EUIPO είναι διαρθρωμένο σε διάφορα επιχειρησιακά τμήματα, καθένα εκ των οποίων αναφέρεται στον εκτελεστικό διευθυντή και/ή στον αναπληρωτή εκτελεστικό διευθυντή.

Τα τμήματα προσφυγών, παρόλο που εντάσσονται στα συστήματα διοίκησης και διαχείρισης του Γραφείου, θεσπίστηκαν βάσει του Κανονισμού για το σήμα της ΕΕ (ΚΣΕΕ) ως χωριστή μονάδα εντός του Γραφείου προκειμένου να επανεξετάζουν τις αποφάσεις του Γραφείου υπό καθεστώς αυτονομίας. Συνέχεια στις προσφυγές μπορεί να δίνεται ενώπιον των Δικαστηρίων της ΕΕ στο Λουξεμβούργο.

Για περαιτέρω πληροφορίες επισκεφθείτε τον ακόλουθο δικτυακό τόπο:

https://euipo.europa.eu/ohimportal/el/home

2.   ΚΑΘΗΚΟΝΤΑ

Ο εκτελεστικός διευθυντής διοικεί το Γραφείο και ενεργεί ως ο νόμιμος εκπρόσωπός του. Λογοδοτεί στο Διοικητικό Συμβούλιο και την Επιτροπή Προϋπολογισμού, έχει τη συνολική ευθύνη για τη λειτουργία του EUIPO και εγγυάται την εκπλήρωση των στόχων. Τα ειδικά τυπικά, νομικά και διοικητικά καθήκοντα σε σχέση με τη θέση παρατίθενται στον ΚΣΕΕ και ειδικότερα στο άρθρο 157.

Με την επιφύλαξη των εξουσιών της Επιτροπής, του Διοικητικού Συμβουλίου και της επιτροπής προϋπολογισμού, ο εκτελεστικός διευθυντής ασκεί τα καθήκοντά του με πλήρη ανεξαρτησία και δεν ζητεί ούτε δέχεται οδηγίες από καμία κυβέρνηση ή άλλον οργανισμό.

Ειδικότερα, ο εκτελεστικός διευθυντής θα είναι αρμόδιος για τα ακόλουθα:

| — | Διασφάλιση της λειτουργίας του Γραφείου εντός του πλαισίου που έχει θεσπιστεί από τους διάφορους ισχύοντες κανονισμούς της ΕΕ, και συγκεκριμένα τον ΚΣΕΕ, τον κανονισμό για τα κοινοτικά σχέδια και υποδείγματα, τον κανονισμό για το Ευρωπαϊκό Παρατηρητήριο για την Παραβίαση των Δικαιωμάτων Διανοητικής Ιδιοκτησία καθώς και τον δημοσιονομικό κανονισμό και τον κανονισμό υπηρεσιακής κατάστασης· |
| --- | --- |

—

Διασφάλιση της λειτουργίας του Γραφείου εντός του πλαισίου που έχει θεσπιστεί από τους διάφορους ισχύοντες κανονισμούς της ΕΕ, και συγκεκριμένα τον ΚΣΕΕ, τον κανονισμό για τα κοινοτικά σχέδια και υποδείγματα, τον κανονισμό για το Ευρωπαϊκό Παρατηρητήριο για την Παραβίαση των Δικαιωμάτων Διανοητικής Ιδιοκτησία καθώς και τον δημοσιονομικό κανονισμό και τον κανονισμό υπηρεσιακής κατάστασης·

| — | Διασφάλιση της διαδικασίας έγκαιρης προετοιμασίας, διαβούλευσης και έγκρισης: του σχεδίου πολυετούς στρατηγικού προγράμματος, συμπεριλαμβανομένης της στρατηγικής του Γραφείου για τη διεθνή συνεργασία, καθώς και του προκαταρκτικού σχεδίου πολυετούς προγράμματος πολιτικής προσωπικού· του ετήσιου προγράμματος εργασίας, συμπεριλαμβανομένων των ανθρώπινων και οικονομικών πόρων για κάθε δραστηριότητα· των προτάσεων για τα σχέδια ευρωπαϊκής συνεργασίας· |
| --- | --- |

—

Διασφάλιση της διαδικασίας έγκαιρης προετοιμασίας, διαβούλευσης και έγκρισης: του σχεδίου πολυετούς στρατηγικού προγράμματος, συμπεριλαμβανομένης της στρατηγικής του Γραφείου για τη διεθνή συνεργασία, καθώς και του προκαταρκτικού σχεδίου πολυετούς προγράμματος πολιτικής προσωπικού· του ετήσιου προγράμματος εργασίας, συμπεριλαμβανομένων των ανθρώπινων και οικονομικών πόρων για κάθε δραστηριότητα· των προτάσεων για τα σχέδια ευρωπαϊκής συνεργασίας·

| — | Διασφάλιση της εκτέλεσης των αποφάσεων του Διοικητικού Συμβουλίου· |
| --- | --- |

—

Διασφάλιση της εκτέλεσης των αποφάσεων του Διοικητικού Συμβουλίου·

| — | Διασφάλιση της έγκαιρης υποβολής εκθέσεων στο Διοικητικό Συμβούλιο σχετικά με τις ετήσιες δραστηριότητες καθώς και σχετικά με την πρόοδο του πολυετούς στρατηγικού προγράμματος· |
| --- | --- |

—

Διασφάλιση της έγκαιρης υποβολής εκθέσεων στο Διοικητικό Συμβούλιο σχετικά με τις ετήσιες δραστηριότητες καθώς και σχετικά με την πρόοδο του πολυετούς στρατηγικού προγράμματος·

| — | Διασφάλιση της έγκαιρης και τακτικής παρακολούθησης και υποβολής εκθέσεων σχετικά με τις εκθέσεις εσωτερικού και εξωτερικού λογιστικού ελέγχου και λήψη μέτρων για την προστασία των οικονομικών συμφερόντων της Ένωσης κατά της απάτης, συμπεριλαμβανομένης της χάραξης στρατηγικής για την καταπολέμηση της απάτης η οποία υποβάλλεται στην Επιτροπή Προϋπολογισμού προς έγκριση· |
| --- | --- |

—

Διασφάλιση της έγκαιρης και τακτικής παρακολούθησης και υποβολής εκθέσεων σχετικά με τις εκθέσεις εσωτερικού και εξωτερικού λογιστικού ελέγχου και λήψη μέτρων για την προστασία των οικονομικών συμφερόντων της Ένωσης κατά της απάτης, συμπεριλαμβανομένης της χάραξης στρατηγικής για την καταπολέμηση της απάτης η οποία υποβάλλεται στην Επιτροπή Προϋπολογισμού προς έγκριση·

| — | Κατάρτιση της κατάστασης των προβλεπομένων εσόδων και εξόδων του Γραφείου και εκτέλεση του προϋπολογισμού του· |
| --- | --- |

—

Κατάρτιση της κατάστασης των προβλεπομένων εσόδων και εξόδων του Γραφείου και εκτέλεση του προϋπολογισμού του·

| — | Άσκηση των αρμοδιοτήτων που έχουν ανατεθεί δυνάμει του κανονισμού υπηρεσιακής κατάστασης στην αρμόδια για τους διορισμούς αρχή και δυνάμει του καθεστώτος που εφαρμόζεται στο λοιπό προσωπικό στην αρμόδια για τη σύναψη συμβάσεων πρόσληψης αρχή, οι οποίες έχουν εκχωρηθεί από το Διοικητικό Συμβούλιο και αφορούν θέματα προσωπικού· |
| --- | --- |

—

Άσκηση των αρμοδιοτήτων που έχουν ανατεθεί δυνάμει του κανονισμού υπηρεσιακής κατάστασης στην αρμόδια για τους διορισμούς αρχή και δυνάμει του καθεστώτος που εφαρμόζεται στο λοιπό προσωπικό στην αρμόδια για τη σύναψη συμβάσεων πρόσληψης αρχή, οι οποίες έχουν εκχωρηθεί από το Διοικητικό Συμβούλιο και αφορούν θέματα προσωπικού·

| — | Παραπομπή νομικών ζητημάτων στο διευρυμένο τμήμα προσφυγών, σε περίπτωση που εφαρμόζονται διαφορετικές πρακτικές. |
| --- | --- |

—

Παραπομπή νομικών ζητημάτων στο διευρυμένο τμήμα προσφυγών, σε περίπτωση που εφαρμόζονται διαφορετικές πρακτικές.

Μεταξύ των επιδιωκόμενων στόχων του εκτελεστικού διευθυντή περιλαμβάνονται οι ακόλουθοι:

| — | Εκπροσώπηση του Γραφείου και επικοινωνία με ευρύ φάσμα ενδιαφερόμενων παραγόντων και με το κοινό σε σχέση με όλα τα ζητήματα εντός των αρμοδιοτήτων του Γραφείου· |
| --- | --- |

—

Εκπροσώπηση του Γραφείου και επικοινωνία με ευρύ φάσμα ενδιαφερόμενων παραγόντων και με το κοινό σε σχέση με όλα τα ζητήματα εντός των αρμοδιοτήτων του Γραφείου·

| — | Συνεχής βελτίωση των επιδόσεων του Γραφείου μέσω της ικανοποίησης των προτύπων ποιότητας της υπηρεσίας, όπως αξιολογούνται, ειδικότερα μέσω της διενέργειας τακτικών ερευνών ικανοποίησης των χρηστών και διατήρησης των προτύπων ISO· |
| --- | --- |

—

Συνεχής βελτίωση των επιδόσεων του Γραφείου μέσω της ικανοποίησης των προτύπων ποιότητας της υπηρεσίας, όπως αξιολογούνται, ειδικότερα μέσω της διενέργειας τακτικών ερευνών ικανοποίησης των χρηστών και διατήρησης των προτύπων ISO·

| — | Διασφάλιση της συνεχούς βελτίωσης των νομικών πρακτικών του Γραφείου, έτσι ώστε τα παρεχόμενα δικαιώματα να διαθέτουν το κατάλληλο τεκμήριο εγκυρότητας και να συμβάλλουν κατ’ αυτόν τον τρόπο στη δημιουργία ενός εναρμονισμένου συστήματος δικαιωμάτων διανοητικής ιδιοκτησίας στην ΕΕ· |
| --- | --- |

—

Διασφάλιση της συνεχούς βελτίωσης των νομικών πρακτικών του Γραφείου, έτσι ώστε τα παρεχόμενα δικαιώματα να διαθέτουν το κατάλληλο τεκμήριο εγκυρότητας και να συμβάλλουν κατ’ αυτόν τον τρόπο στη δημιουργία ενός εναρμονισμένου συστήματος δικαιωμάτων διανοητικής ιδιοκτησίας στην ΕΕ·

| — | Διευκόλυνση της ανάπτυξης στενών σχέσεων στο πλαίσιο του Ευρωπαϊκού Δικτύου Διανοητικής Ιδιοκτησίας και προώθηση των δράσεων συνεργασίας με στόχο την προβολή του εν λόγω δικτύου σύμφωνα με την αποστολή του Γραφείου, προς όφελος των χρηστών και στο πλαίσιο της ενεργούς συμβολής στην οικονομική και κοινωνική ανάπτυξη της ΕΕ, σε πλήρη εναρμόνιση με τις πολιτικές και τα προγράμματα των θεσμικών οργάνων της ΕΕ· |
| --- | --- |

—

Διευκόλυνση της ανάπτυξης στενών σχέσεων στο πλαίσιο του Ευρωπαϊκού Δικτύου Διανοητικής Ιδιοκτησίας και προώθηση των δράσεων συνεργασίας με στόχο την προβολή του εν λόγω δικτύου σύμφωνα με την αποστολή του Γραφείου, προς όφελος των χρηστών και στο πλαίσιο της ενεργούς συμβολής στην οικονομική και κοινωνική ανάπτυξη της ΕΕ, σε πλήρη εναρμόνιση με τις πολιτικές και τα προγράμματα των θεσμικών οργάνων της ΕΕ·

| — | Αποδοτική και αποτελεσματική διοίκηση του προσωπικού του Γραφείου και προώθηση ενός υγιούς ομαδικού πνεύματος και ενός υγιούς εργασιακού περιβάλλοντος· |
| --- | --- |

—

Αποδοτική και αποτελεσματική διοίκηση του προσωπικού του Γραφείου και προώθηση ενός υγιούς ομαδικού πνεύματος και ενός υγιούς εργασιακού περιβάλλοντος·

| — | Διασφάλιση του κατάλληλου επιπέδου ανάθεσης καθηκόντων και αρμοδιοτήτων. |
| --- | --- |

—

Διασφάλιση του κατάλληλου επιπέδου ανάθεσης καθηκόντων και αρμοδιοτήτων.

3.   ΚΡΙΤΗΡΙΑ ΕΠΙΛΕΞΙΜΟΤΗΤΑΣ

Για να γίνουν δεκτοί στη διαδικασία επιλογής, οι υποψήφιοι πρέπει να πληρούν όλους τους ακόλουθους όρους κατά τη λήξη της προθεσμίας υποβολής των αιτήσεων:

Γενικοί όροι (5)

| — | Να είναι υπήκοοι ενός από τα κράτη μέλη της Ευρωπαϊκής Ένωσης και να απολαύουν όλων των πολιτικών τους δικαιωμάτων. |
| --- | --- |

—

Να είναι υπήκοοι ενός από τα κράτη μέλη της Ευρωπαϊκής Ένωσης και να απολαύουν όλων των πολιτικών τους δικαιωμάτων.

| — | Να έχουν εκπληρώσει τις στρατιωτικές υποχρεώσεις που υπέχουν βάσει της οικείας νομοθεσίας περί στρατολογίας. |
| --- | --- |

—

Να έχουν εκπληρώσει τις στρατιωτικές υποχρεώσεις που υπέχουν βάσει της οικείας νομοθεσίας περί στρατολογίας.

| — | Να διαθέτουν τα εχέγγυα ήθους που απαιτούνται (6) για την άσκηση των προβλεπόμενων καθηκόντων. |
| --- | --- |

—

Να διαθέτουν τα εχέγγυα ήθους που απαιτούνται (6) για την άσκηση των προβλεπόμενων καθηκόντων.

| — | Να είναι σωματικά ικανοί για την άσκηση των καθηκόντων τους. |
| --- | --- |

—

Να είναι σωματικά ικανοί για την άσκηση των καθηκόντων τους.

| — | Να είναι σε θέση να ολοκληρώσουν πλήρη πενταετή θητεία από την προβλεπόμενη ημερομηνία ανάληψης των καθηκόντων τους, προτού συμπληρώσουν το όριο ηλικίας συνταξιοδότησης, ήτοι το τέλος του μήνα κατά τον οποίο ο υποψήφιος συμπληρώνει το 66ο έτος της ηλικίας του (7). Η προβλεπόμενη ημερομηνία ανάληψης καθηκόντων είναι η 1η Οκτωβρίου 2023. |
| --- | --- |

—

Να είναι σε θέση να ολοκληρώσουν πλήρη πενταετή θητεία από την προβλεπόμενη ημερομηνία ανάληψης των καθηκόντων τους, προτού συμπληρώσουν το όριο ηλικίας συνταξιοδότησης, ήτοι το τέλος του μήνα κατά τον οποίο ο υποψήφιος συμπληρώνει το 66ο έτος της ηλικίας του (7). Η προβλεπόμενη ημερομηνία ανάληψης καθηκόντων είναι η 1η Οκτωβρίου 2023.

Αν έχει παραταθεί η θητεία εκτελεστικού διευθυντή, δεν επιτρέπεται η συμμετοχή του σε νέα διαδικασία επιλογής για την ίδια θέση μετά το πέρας της συνολικής θητείας του.

Εκπαίδευση

| — | Να έχουν επίπεδο εκπαίδευσης το οποίο αντιστοιχεί σε ολοκληρωμένες πανεπιστημιακές σπουδές και πιστοποιείται από την κατοχή διπλώματος, όταν η κανονική διάρκεια φοίτησης είναι τέσσερα ή περισσότερα έτη
  ή |
| --- | --- |

—

Να έχουν επίπεδο εκπαίδευσης το οποίο αντιστοιχεί σε ολοκληρωμένες πανεπιστημιακές σπουδές και πιστοποιείται από την κατοχή διπλώματος, όταν η κανονική διάρκεια φοίτησης είναι τέσσερα ή περισσότερα έτη

ή

| — | Να έχουν επίπεδο εκπαίδευσης το οποίο αντιστοιχεί σε ολοκληρωμένες πανεπιστημιακές σπουδές και πιστοποιείται από την κατοχή διπλώματος, καθώς και τουλάχιστον ένα έτος επαγγελματικής πείρας, όταν η κανονική διάρκεια φοίτησης είναι τουλάχιστον τρία έτη. |
| --- | --- |

—

Να έχουν επίπεδο εκπαίδευσης το οποίο αντιστοιχεί σε ολοκληρωμένες πανεπιστημιακές σπουδές και πιστοποιείται από την κατοχή διπλώματος, καθώς και τουλάχιστον ένα έτος επαγγελματικής πείρας, όταν η κανονική διάρκεια φοίτησης είναι τουλάχιστον τρία έτη.

Επαγγελματική πείρα (8)

Οι υποψήφιοι πρέπει να διαθέτουν κατά την καταληκτική ημερομηνία υποβολής των αιτήσεων επαγγελματική πείρα τουλάχιστον 15 ετών (16 ετών σε περίπτωση πανεπιστημιακής εκπαίδευσης τριών ετών), η οποία αποκτήθηκε μετά το αντίστοιχο πτυχίο.

Από αυτά τα 15 έτη επαγγελματικής πείρας, απαιτείται τουλάχιστον 5ετής πείρα η οποία αποκτήθηκε σε τομέα σχετικό με τις δραστηριότητες του Γραφείου.

Επιπλέον, τουλάχιστον 5 από τα 15 έτη επαγγελματικής πείρας πρέπει να έχουν αποκτηθεί σε ανώτερη διευθυντική θέση (9).

Οι περίοδοι της επαγγελματικής πείρας σε τομέα συναφή με τις δραστηριότητες του Γραφείου και της επαγγελματικής πείρας που αποκτήθηκε σε ανώτερη διευθυντική θέση μπορούν να αλληλεπικαλύπτονται.

Γλωσσικές γνώσεις

| — | Άριστη γνώση μίας από τις επίσημες γλώσσες της ΕΕ (τουλάχιστον επίπεδο C1) — Γλώσσα 1. |
| --- | --- |

—

Άριστη γνώση μίας από τις επίσημες γλώσσες της ΕΕ (τουλάχιστον επίπεδο C1) — Γλώσσα 1.

| — | Ικανοποιητική γνώση μιας από τις γλώσσες του Γραφείου (τουλάχιστον επίπεδο Β2) στο μέτρο που είναι αναγκαίο για τα καθήκοντα που καλούνται να ασκήσουν — Γλώσσα 2 (10). |
| --- | --- |

—

Ικανοποιητική γνώση μιας από τις γλώσσες του Γραφείου (τουλάχιστον επίπεδο Β2) στο μέτρο που είναι αναγκαίο για τα καθήκοντα που καλούνται να ασκήσουν — Γλώσσα 2 (10).

Oι πέντε γλώσσες του Γραφείου είναι η αγγλική (EN), η γαλλική (FR) η γερμανική (DE), η ιταλική (IT) και η ισπανική (ES). Τα επίπεδα αντιστοιχούν στο Κοινό Ευρωπαϊκό Πλαίσιο Αναφοράς για τις γλώσσες (11).

4.   ΚΡΙΤΗΡΙΑ ΕΠΙΛΟΓΗΣ / ΠΛΕΟΝΕΚΤΗΜΑΤΑ

Για την επιλογή των καταλληλότερων υποψηφίων που θα κληθούν σε συνέντευξη, θα τηρηθούν τα ακόλουθα κριτήρια και θα αξιολογηθούν ατομικά:

| α) | Εμπειρία σε ηγετική και διευθυντική θέση. Συγκεκριμένα ο υποψήφιος πρέπει:






  — | να διαθέτει αποδεδειγμένη εμπειρία σε ανώτερη ηγετική θέση σε έναν ή περισσότερους οργανισμούς που είναι συγκρίσιμοι ως προς το μέγεθος, τα χαρακτηριστικά και την πολυπλοκότητα του Γραφείου, |
| --- | --- | --- |

α)

Εμπειρία σε ηγετική και διευθυντική θέση. Συγκεκριμένα ο υποψήφιος πρέπει:

—

να διαθέτει αποδεδειγμένη εμπειρία σε ανώτερη ηγετική θέση σε έναν ή περισσότερους οργανισμούς που είναι συγκρίσιμοι ως προς το μέγεθος, τα χαρακτηριστικά και την πολυπλοκότητα του Γραφείου,

| — | να έχει ασκήσει σημαντικά διοικητικά καθήκοντα σε ανώτερη θέση, μεταξύ άλλων στον προγραμματισμό ανθρώπινων και οικονομικών πόρων καθώς και στη δημοσιονομική διαχείριση, |
| --- | --- |

—

να έχει ασκήσει σημαντικά διοικητικά καθήκοντα σε ανώτερη θέση, μεταξύ άλλων στον προγραμματισμό ανθρώπινων και οικονομικών πόρων καθώς και στη δημοσιονομική διαχείριση,

| — | να διαθέτει αποδεδειγμένη πείρα στην εξέταση ή τη διαχείριση θεσμικών θεμάτων, |
| --- | --- |

—

να διαθέτει αποδεδειγμένη πείρα στην εξέταση ή τη διαχείριση θεσμικών θεμάτων,

| — | να κατανοεί άριστα το περιβάλλον δημόσιων υπηρεσιών στο οποίο δραστηριοποιείται το Γραφείο, |
| --- | --- |

—

να κατανοεί άριστα το περιβάλλον δημόσιων υπηρεσιών στο οποίο δραστηριοποιείται το Γραφείο,

| — | να διαθέτει πείρα στη διεξαγωγή διαβουλεύσεων και/ ή στη συνεργασία σε διεθνές επίπεδο, |
| --- | --- |

—

να διαθέτει πείρα στη διεξαγωγή διαβουλεύσεων και/ ή στη συνεργασία σε διεθνές επίπεδο,

| — | να διαθέτει πείρα στην εναλλαγή των πρακτικών διοίκησης, |
| --- | --- |

—

να διαθέτει πείρα στην εναλλαγή των πρακτικών διοίκησης,

| β) | Τεχνικές γνώσεις και/ή εμπειρία, και ιδίως:






  — | στον τομέα των σημάτων και σχεδίων και υποδειγμάτων, |
| --- | --- | --- |

β)

Τεχνικές γνώσεις και/ή εμπειρία, και ιδίως:

—

στον τομέα των σημάτων και σχεδίων και υποδειγμάτων,

| — | του ευρωπαϊκού περιβάλλοντος και της νομοθεσίας στον τομέα της ΔΙ, μεταξύ άλλων σε θέματα παραποίησης/απομίμησης και παραβίασης δικαιωμάτων, |
| --- | --- |

—

του ευρωπαϊκού περιβάλλοντος και της νομοθεσίας στον τομέα της ΔΙ, μεταξύ άλλων σε θέματα παραποίησης/απομίμησης και παραβίασης δικαιωμάτων,

| — | των θεσμικών οργάνων της Ευρωπαϊκής Ένωσης και του τρόπου λειτουργίας και αλληλεπίδρασής τους, |
| --- | --- |

—

των θεσμικών οργάνων της Ευρωπαϊκής Ένωσης και του τρόπου λειτουργίας και αλληλεπίδρασής τους,

| — | των οργανισμών που παρέχουν υπηρεσίες στον δημόσιο ή στον επιχειρηματικό τομέα, |
| --- | --- |

—

των οργανισμών που παρέχουν υπηρεσίες στον δημόσιο ή στον επιχειρηματικό τομέα,

| — | να διαθέτει αποδεδειγμένες ικανότητες που συνδέονται με υψηλού επιπέδου τεχνικές εξωτερικής επικοινωνίας, π.χ. συμμετοχή σε συνέδρια, επικοινωνία με τον Τύπο και άλλα μέσα μαζικής ενημέρωσης, |
| --- | --- |

—

να διαθέτει αποδεδειγμένες ικανότητες που συνδέονται με υψηλού επιπέδου τεχνικές εξωτερικής επικοινωνίας, π.χ. συμμετοχή σε συνέδρια, επικοινωνία με τον Τύπο και άλλα μέσα μαζικής ενημέρωσης,

| γ) | Άλλη εμπειρία και γνώσεις, και ιδίως:






  — | Εργασιακό περιβάλλον: Αποδεδειγμένη ικανότητα εργασίας σε πολυπολιτισμικό και/ή διεθνές περιβάλλον |
| --- | --- | --- |

γ)

Άλλη εμπειρία και γνώσεις, και ιδίως:

—

Εργασιακό περιβάλλον: Αποδεδειγμένη ικανότητα εργασίας σε πολυπολιτισμικό και/ή διεθνές περιβάλλον

| δ) | Γλώσσες:






  — | Επαγγελματική πείρα με τη χρησιμοποίηση γλώσσας διαφορετικής από τη μητρική, |
| --- | --- | --- |

δ)

Γλώσσες:

—

Επαγγελματική πείρα με τη χρησιμοποίηση γλώσσας διαφορετικής από τη μητρική,

| — | Άριστη γνώση οποιασδήποτε από τις υπόλοιπες γλώσσες του Γραφείου (EN, FR, DE, IT, ES) (τουλάχιστον επίπεδο C1) εκτός των γλωσσών που αναφέρονται στο σημείο 3 — Γλώσσα 3 και επόμενες. |
| --- | --- |

—

Άριστη γνώση οποιασδήποτε από τις υπόλοιπες γλώσσες του Γραφείου (EN, FR, DE, IT, ES) (τουλάχιστον επίπεδο C1) εκτός των γλωσσών που αναφέρονται στο σημείο 3 — Γλώσσα 3 και επόμενες.

Εκτός από τα προαναφερθέντα κριτήρια, οι υποψήφιοι που θα κληθούν σε συνέντευξη θα αξιολογηθούν επίσης βάσει των ακόλουθων κριτηρίων:

| ε) | Ικανότητες, ιδίως:






  — | Επικοινωνία: να επικοινωνούν κατά τρόπο σαφή και ακριβή, τόσο προφορικά όσο και γραπτά και να επιτυγχάνουν συναίνεση για την επίτευξη αποτελεσμάτων. |
| --- | --- | --- |

ε)

Ικανότητες, ιδίως:

—

Επικοινωνία: να επικοινωνούν κατά τρόπο σαφή και ακριβή, τόσο προφορικά όσο και γραπτά και να επιτυγχάνουν συναίνεση για την επίτευξη αποτελεσμάτων.

| — | Ανάλυση και επίλυση προβλημάτων: να επισημαίνουν τα ουσιαστικά στοιχεία πολύπλοκων προβλημάτων και να επεξεργάζονται δημιουργικές και πρακτικές λύσεις. |
| --- | --- |

—

Ανάλυση και επίλυση προβλημάτων: να επισημαίνουν τα ουσιαστικά στοιχεία πολύπλοκων προβλημάτων και να επεξεργάζονται δημιουργικές και πρακτικές λύσεις.

| — | Ομαδική εργασία: να εργάζονται με συνεργατικό πνεύμα με άλλους συναδέλφους και άλλες υπηρεσίες, σεβόμενοι τις ατομικές διαφορές των συνεργατών τους, να δημιουργούν αίσθηση ομαδικού πνεύματος ενθαρρύνοντας τα μέλη να εργάζονται για την επίτευξη κοινών στόχων και την ανταλλαγή γνώσεων και εμπειριών. |
| --- | --- |

—

Ομαδική εργασία: να εργάζονται με συνεργατικό πνεύμα με άλλους συναδέλφους και άλλες υπηρεσίες, σεβόμενοι τις ατομικές διαφορές των συνεργατών τους, να δημιουργούν αίσθηση ομαδικού πνεύματος ενθαρρύνοντας τα μέλη να εργάζονται για την επίτευξη κοινών στόχων και την ανταλλαγή γνώσεων και εμπειριών.

| — | Εκμάθηση και εξέλιξη: να αναπτύσσουν και να βελτιώνουν τις προσωπικές τους ικανότητες καθώς και τις γνώσεις τους για την οργάνωση και το περιβάλλον της εργασίας τους, να αναλαμβάνουν δέσμευση σχετικά με την κατάρτιση άλλων ατόμων, να ανταλλάσσουν γνώσεις και να βελτιώνουν συστηματικά τις μεθόδους εργασίας. |
| --- | --- |

—

Εκμάθηση και εξέλιξη: να αναπτύσσουν και να βελτιώνουν τις προσωπικές τους ικανότητες καθώς και τις γνώσεις τους για την οργάνωση και το περιβάλλον της εργασίας τους, να αναλαμβάνουν δέσμευση σχετικά με την κατάρτιση άλλων ατόμων, να ανταλλάσσουν γνώσεις και να βελτιώνουν συστηματικά τις μεθόδους εργασίας.

| — | Ιεράρχηση προτεραιοτήτων και οργάνωση: να διαθέτουν την ικανότητα ιεράρχησης των σημαντικότερων εργασιών, ευελιξίας στην εργασία και αποτελεσματικής οργάνωσης του φόρτου εργασίας των ιδίων και των υπολοίπων. |
| --- | --- |

—

Ιεράρχηση προτεραιοτήτων και οργάνωση: να διαθέτουν την ικανότητα ιεράρχησης των σημαντικότερων εργασιών, ευελιξίας στην εργασία και αποτελεσματικής οργάνωσης του φόρτου εργασίας των ιδίων και των υπολοίπων.

| — | Ποιότητα και αποτελέσματα: να αναλαμβάνουν προσωπικές ευθύνες και πρωτοβουλίες ώστε να παρέχουν εργασία υψηλής ποιότητας σύμφωνα με τις καθιερωμένες διαδικασίες, να έχουν σαφή προσανατολισμό στην εξυπηρέτηση του πελάτη (σε εσωτερικό και εξωτερικό επίπεδο), να διαθέτουν ικανότητα ανάπτυξης συστηματικών και μεθοδικών διαδικασιών σε έργα και εργασίες των ιδίων και της ομάδας στην οποία συμμετέχουν. |
| --- | --- |

—

Ποιότητα και αποτελέσματα: να αναλαμβάνουν προσωπικές ευθύνες και πρωτοβουλίες ώστε να παρέχουν εργασία υψηλής ποιότητας σύμφωνα με τις καθιερωμένες διαδικασίες, να έχουν σαφή προσανατολισμό στην εξυπηρέτηση του πελάτη (σε εσωτερικό και εξωτερικό επίπεδο), να διαθέτουν ικανότητα ανάπτυξης συστηματικών και μεθοδικών διαδικασιών σε έργα και εργασίες των ιδίων και της ομάδας στην οποία συμμετέχουν.

| — | Προσαρμοστικότητα: να διατηρούν την αποδοτικότητά τους υπό συνθήκες πίεσης, να διαθέτουν ευελιξία και ικανότητα προσαρμογής σε μεταβαλλόμενο εργασιακό περιβάλλον, ικανότητα παρακίνησης άλλων να κάνουν το ίδιο, καθώς και προσαρμογής των ίδιων και της ομάδας στην οποία συμμετέχουν ώστε να αποδέχονται τις μεταβαλλόμενες συνθήκες. |
| --- | --- |

—

Προσαρμοστικότητα: να διατηρούν την αποδοτικότητά τους υπό συνθήκες πίεσης, να διαθέτουν ευελιξία και ικανότητα προσαρμογής σε μεταβαλλόμενο εργασιακό περιβάλλον, ικανότητα παρακίνησης άλλων να κάνουν το ίδιο, καθώς και προσαρμογής των ίδιων και της ομάδας στην οποία συμμετέχουν ώστε να αποδέχονται τις μεταβαλλόμενες συνθήκες.

| — | Ηγετικές ικανότητες: να καθοδηγούν και να διοικούν άτομα και ομάδες για την επίτευξη αποτελεσμάτων. |
| --- | --- |

—

Ηγετικές ικανότητες: να καθοδηγούν και να διοικούν άτομα και ομάδες για την επίτευξη αποτελεσμάτων.

5.   ΔΙΑΔΙΚΑΣΙΑ ΕΠΙΛΟΓΗΣ

Γενικά

Η διαδικασία επιλογής διενεργείται υπό την εποπτεία του Διοικητικού Συμβουλίου του Γραφείου.

Προπαρασκευαστικές εργασίες

Από το Διοικητικό Συμβούλιο ορίζεται Προεξεταστική Επιτροπή η οποία θα διενεργήσει προκαταρκτική αξιολόγηση των αιτήσεων και θα διεξαγάγει προκαταρκτικές συνεντεύξεις με τους καλύτερους υποψηφίους.

Από τους επικρατέστερους υποψηφίους βάσει των κριτηρίων επιλογής που περιγράφονται στο σημείο 4 ενδέχεται να ζητηθεί έλεγχος των γλωσσικών τους γνώσεων, καθώς και της επαγγελματικής τους πείρας ή/και άλλων δεξιοτήτων, γνώσεων και ικανοτήτων. Οι υποψήφιοι με τους οποίους θα επικοινωνήσει το Γραφείο κατά τη διάρκεια της διαδικασίας προεπιλογής δεν θα κληθούν κατ’ ανάγκη σε συνέντευξη. Η εν λόγω επικοινωνία μπορεί να χρησιμοποιηθεί ως ένα βήμα στο πλαίσιο της διαδικασίας επιλογής των πλέον κατάλληλων υποψηφίων που θα κληθούν σε προκαταρκτική συνέντευξη.

Η Προεξεταστική Επιτροπή θα ενημερώσει τους υποψηφίους σχετικά με την εξέλιξη της διαδικασίας σύμφωνα με την εντολή που έχει λάβει από το Διοικητικό Συμβούλιο.

Προκαταρκτικές συνεντεύξεις

Οι προκαταρκτικές συνεντεύξεις θα πραγματοποιηθούν στο Αλικάντε (12). Οι υποψήφιοι που θα κληθούν σε συνέντευξη θα ενημερωθούν εγκαίρως για την ακριβή ημερομηνία και ώρα. Η συνέντευξη θα διεξαχθεί σε μία από τις γλώσσες του Γραφείου (EN, FR, DE, IT, ES), διαφορετική από τη μητρική γλώσσα του υποψηφίου που αναφέρεται στην αίτηση υποψηφιότητας.

Κατά τη συνέντευξη εξετάζεται κατά πόσον οι υποψήφιοι πληρούν τις απαιτήσεις της θέσης που περιγράφεται στην παρούσα προκήρυξη κενής θέσης και διαθέτουν τα κατάλληλα προσόντα για να κληθούν σε ακρόαση ενώπιον του Διοικητικού Συμβουλίου.

Μετά τις προκαταρκτικές συνεντεύξεις, η Προεξεταστική Επιτροπή θα συντάξει έκθεση σχετικά με τις προπαρασκευαστικές εργασίες την οποία θα διαβιβάσει στο Διοικητικό Συμβούλιο. Η έκθεση θα περιλαμβάνει, στο μέτρο του δυνατού, σχέδιο καταλόγου με τρεις τουλάχιστον από τους πλέον κατάλληλους υποψηφίους, οι οποίοι θα κληθούν σε ακρόαση ενώπιον του Διοικητικού Συμβουλίου.

Ακρόαση ενώπιον του Διοικητικού Συμβουλίου

Η ακρόαση των καταλληλότερων υποψηφίων θα πραγματοποιηθεί στο Αλικάντε. Οι υποψήφιοι που θα κληθούν σε ακρόαση θα ενημερωθούν εγκαίρως για την ακριβή ημερομηνία και ώρα. Η ακρόαση θα διεξαχθεί σε μία από τις γλώσσες του Γραφείου (EN, FR, DE, IT, ES), η οποία θα είναι διαφορετική από τη μητρική γλώσσα του υποψηφίου που αναφέρεται στην αίτηση υποψηφιότητας.

Τα μέλη του Διοικητικού Συμβουλίου θα υποβάλουν στους υποψηφίους ερωτήσεις που θα καλύπτουν τις γνώσεις και την εμπειρία των υποψηφίων σε θέματα σχετικά με τα προς εκτέλεση καθήκοντα και άλλα κριτήρια που περιλαμβάνονται στην παρούσα προκήρυξη κενής θέσης.

Κατάλογος υποψηφίων και διορισμός

Μετά την ακρόαση των υποψηφίων, το Διοικητικό Συμβούλιο θα αποφασίσει σχετικά με τους υποψηφίους που θα περιληφθούν σε κατάλογο με τρεις κατ’ ανώτατο όριο υποψηφίους οι οποίοι θα προταθούν στο Συμβούλιο, σύμφωνα με το άρθρο 158 του ΚΣΕΕ.

Πριν από τον διορισμό τους από το Συμβούλιο, οι επιλεγέντες από το Διοικητικό Συμβούλιο υποψήφιοι ενδέχεται να κληθούν να προβούν σε δήλωση ενώπιον αρμόδιας επιτροπής του Ευρωπαϊκού Κοινοβουλίου και να απαντήσουν σε ερωτήσεις των μελών της.

6.   ΟΡΟΙ ΑΠΑΣΧΟΛΗΣΗΣ

Ο επιλεγείς υποψήφιος θα διοριστεί από το Συμβούλιο από κατάλογο υποψηφίων που προτείνει το Διοικητικό Συμβούλιο του Γραφείου. Η θητεία είναι πενταετής. Στο πλαίσιο αυτό, επισημαίνεται ότι ο υποψήφιος πρέπει να είναι σε θέση να περατώσει ολόκληρη την πρώτη πενταετή θητεία του πριν φθάσει σε ηλικία συνταξιοδότησης, ήτοι: το τέλος του μήνα κατά τον οποίο ο υποψήφιος συμπληρώνει το 66ο έτος της ηλικίας του (13), αρχής γενομένης από την ημερομηνία κατά την οποία έχει προταθεί και συμφωνηθεί η πρόσληψη.

Στον διορισθέντα υποψήφιο προσφέρεται σύμβαση εργασίας εκτάκτου υπαλλήλου, βάσει του άρθρου 2 στοιχείο α) του ΚΛΠ, στον βαθμό 15 της κατηγορίας AD.

Οι τρέχουσες βασικές μηνιαίες αποδοχές που αντιστοιχούν στο πρώτο κλιμάκιο αυτού του βαθμού ανέρχονται σε 17 639,97 ευρώ. Στον βασικό μισθό προστίθενται επιδόματα που αφορούν την οικογενειακή κατάσταση και τα συντηρούμενα τέκνα. Επίσης παρέχονται διάφορες αποζημιώσεις μετακίνησης και ταξιδίου, καθώς και ασφάλιση ασθενείας και συνταξιοδότησης. Οι αποδοχές υπόκεινται σε κοινοτικό φόρο καθώς και άλλες κρατήσεις που καθορίζονται στο καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων, εξαιρούνται, ωστόσο, από κάθε εθνικό φόρο. Τα συντηρούμενα τέκνα δικαιούνται δωρεάν φοίτηση στο Ευρωπαϊκό Σχολείο του Αλικάντε.

Σύμφωνα με το άρθρο 158 του ΚΣΕΕ, η θητεία του εκτελεστικού διευθυντή δύναται να ανανεωθεί μόνο μία φορά για μία επιπλέον πενταετία λαμβάνοντας υπόψη τις επιδόσεις του εκτελεστικού διευθυντή και τα μελλοντικά καθήκοντα και προκλήσεις του Γραφείου.

Η σύμβαση λήγει είτε την ημερομηνία λήξης της θητείας είτε κατόπιν αιτήσεως του διορισθέντος εκτελεστικού διευθυντή, μετά το πέρας της τρίμηνης προθεσμίας καταγγελίας.

Ανεξαρτησία και δήλωση συμφερόντων

Σύμφωνα με το άρθρο 157 του ΚΣΕΕ, ο εκτελεστικός διευθυντής ασκεί τα καθήκοντά του με πλήρη ανεξαρτησία και δεν ζητεί ούτε δέχεται οδηγίες από καμία κυβέρνηση ή άλλον οργανισμό. Ο εκτελεστικός διευθυντής απαλλάσσεται από τα καθήκοντά του μόνο με απόφαση του Συμβουλίου, βάσει πρότασης του Διοικητικού Συμβουλίου, σύμφωνα με τη διαδικασία που ορίζεται στο άρθρο 158 παράγραφος 2 του ΚΣΕΕ.

Ως εκ τούτου, ο διορισθείς εκτελεστικός διευθυντής θα κληθεί να προβεί σε δήλωση με την οποία δεσμεύεται να ενεργεί με αμεροληψία υπέρ του δημόσιου συμφέροντος, καθώς και δήλωση σχετικά με τυχόν συμφέροντα τα οποία μπορεί να θεωρηθεί ότι θίγουν την ανεξαρτησία του/της. Οι υποψήφιοι πρέπει να επιβεβαιώσουν στην αίτησή τους ότι δέχονται να προβούν στις ως άνω δηλώσεις.

Λόγω της ιδιαίτερης φύσης των καθηκόντων, θα ζητηθεί από τους υποψήφιους που θα κληθούν σε συνέντευξη να υπογράψουν δήλωση σχετικά με τα τρέχοντα ή μελλοντικά συμφέροντα τα οποία μπορεί να θεωρηθεί ότι θίγουν την ανεξαρτησία τους.

7.   ΥΠΟΒΟΛΗ ΥΠΟΨΗΦΙΟΤΗΤΩΝ

Οι υποψήφιοι πρέπει να συμπληρώσουν το έντυπο της αίτησης που διατίθεται στον ιστότοπο του Γραφείου: https://euipo.europa.eu/ohimportal/en/vacancies

Οι αιτήσεις πρέπει να υποβληθούν μέσω ηλεκτρονικού ταχυδρομείου στην ακόλουθη διεύθυνση ηλεκτρονικού ταχυδρομείου:

MBBCSecretariat@euipo.europa.eu

Οι αιτήσεις πρέπει να παραληφθούν μέχρι τα μεσάνυχτα στις 19 Ιανουαρίου 2023.

Επισημαίνεται ότι πρέπει να συμπληρωθούν όλα τα τμήματα του εντύπου. Ελλιπώς συμπληρωμένα έντυπα αίτησης (στα οποία σημειώνεται για παράδειγμα «βλέπε επισυναπτόμενο βιογραφικό σημείωμα ή επιστολή εκδήλωσης ενδιαφέροντος») δεν θα ληφθούν υπόψη.

Από τους υποψηφίους που θα κληθούν σε συνέντευξη (βλ. Σημείο 5 της «Διαδικασίας επιλογής») θα ζητηθεί στο διάστημα που μεσολαβεί μέχρι τη συνέντευξη, όπως αυτό οριστεί από την Προεξεταστική Eπιτροπή, να προσκομίσουν τα συναφή δικαιολογητικά έγγραφα σχετικά με τις βασικές προβλεπόμενες προϋποθέσεις, τα λοιπά απαιτούμενα προσόντα και την απαιτούμενη επαγγελματική πείρα που αναφέρονται στην αίτηση υποψηφιότητάς τους:

| — | Αντίγραφο ταυτότητας (όπως διαβατήριο ή δελτίο αστυνομικής ταυτότητας) |
| --- | --- |

—

Αντίγραφο ταυτότητας (όπως διαβατήριο ή δελτίο αστυνομικής ταυτότητας)

| — | Αντίγραφα πτυχίων |
| --- | --- |

—

Αντίγραφα πτυχίων

| — | Αντίγραφα των πιστοποιητικών της επαγγελματικής πείρας που αναφέρεται στο σημείο 3. |
| --- | --- |

—

Αντίγραφα των πιστοποιητικών της επαγγελματικής πείρας που αναφέρεται στο σημείο 3.

Άλλα έγγραφα, ιδίως βιογραφικά σημειώματα, δεν θα ληφθούν υπόψη. Πρέπει να σημειωθεί ότι προσόντα ή επαγγελματική πείρα που δεν αποδεικνύονται βάσει δικαιολογητικών, όπως αντίγραφα πτυχίων, τίτλων σπουδών ή διπλωμάτων ή πιστοποιητικών απασχόλησης, δεν θα λαμβάνονται υπόψη, γεγονός που μπορεί να επιφέρει την απόρριψη της αίτησης.

8.   ΙΣΕΣ ΕΥΚΑΙΡΙΕΣ

Το Γραφείο εφαρμόζει πολιτική ίσων ευκαιριών και δέχεται αιτήσεις χωρίς καμία διάκριση λόγω φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας, θρησκείας ή πεποιθήσεων, πολιτικών πεποιθήσεων ή κάθε άλλης γνώμης, ιδιότητας μέλους εθνικής μειονότητας, περιουσίας, γέννησης, αναπηρίας, ηλικίας ή γενετήσιου προσανατολισμού.

9.   ΠΡΟΣΤΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

Το Γραφείο, ως αρμόδιος φορέας για τη διοργάνωση της επιλογής, μεριμνά ώστε τα δεδομένα προσωπικού χαρακτήρα των υποψηφίων να υποβάλλονται σε επεξεργασία όπως προβλέπεται στον κανονισμό (ΕΚ) 2018/1725 του Ευρωπαϊκού Κοινοβουλίου και του Συμβουλίου (14). Αυτό ισχύει ιδίως όσον αφορά την εμπιστευτικότητα και την ασφάλεια της επεξεργασίας τους.

10.   ΕΝΣΤΑΣΕΙΣ

Εάν ο υποψήφιος κρίνει ότι θίγεται από κάποια απόφαση, μπορεί να υποβάλει ένσταση βάσει του άρθρου 90 παράγραφος 2 του κανονισμού περί της υπηρεσιακής καταστάσεως των υπαλλήλων της Ευρωπαϊκής Ένωσης, στην ακόλουθη διεύθυνση:

| EUIPO — European Union Intellectual Property Office |
| --- |
| Human Resources Department |
| Avenida de Europa, 4 |
| 03008 Alicante |
| ΙΣΠΑΝΙΑ |

EUIPO — European Union Intellectual Property Office

Human Resources Department

Avenida de Europa, 4

03008 Alicante

ΙΣΠΑΝΙΑ

Δύναται επίσης να ασκήσει προσφυγή βάσει του άρθρου 270 της Συνθήκης για τη λειτουργία της Ευρωπαϊκής Ένωσης και του άρθρου 91 του κανονισμού υπηρεσιακής κατάστασης ενώπιον του:

| General Court |
| --- |
| Rue du Fort Niedergrünewald |
| L–2925 Luxembourg |
| LUXEMBOURG |

General Court

Rue du Fort Niedergrünewald

L–2925 Luxembourg

LUXEMBOURG

Λεπτομέρειες σχετικά με τη διαδικασία άσκησης προσφυγής παρέχονται στον δικτυακό τόπο του Γενικού Δικαστηρίου: https://curia.europa.eu/jcms/jcms/Jo2_7033/el/

11.   ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ

Περισσότερες πληροφορίες ή επικοινωνία με το Γραφείο, την Προεξεταστική Eπιτροπή ή το Διοικητικό Συμβούλιο σχετικά με την συγκεκριμένη διαδικασία επιλογής παρέχονται στην ακόλουθη διεύθυνση: MBBCSecretariat@euipo.europa.eu

Υπενθυμίζεται στους υποψηφίους ότι το έργο της Προεξεταστικής Eπιτροπής είναι απόρρητο. Απαγορεύεται στους υποψηφίους ή σε άτομα που ενεργούν εξ ονόματός τους να έρθουν σε απευθείας ή έμμεση επαφή με μέλη της εν λόγω επιτροπής.

- Κάθε αναφορά σε πρόσωπο αρσενικού γένους, στην παρούσα προκήρυξη, νοείται ως εξίσου υποδηλώνουσα και τα πρόσωπα θηλυκού γένους.

** Σε περίπτωση που παρατηρούνται διαφοροποιήσεις μεταξύ των γλωσσικών αποδόσεων, σωστή απόδοση θεωρείται η αγγλική.

---

(1)  Κανονισμός (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11 της 14.1.1994, σ. 1).

(2)  Κανονισμός (ΕΕ) 2017/1001 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, για το σήμα της Ευρωπαϊκής Ένωσης (ΕΕ L 154 της 16.6.2017, σ. 1) (ΚΣΕΕ).

(3)  Κανονισμός (ΕΚ) αριθ. 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (ΕΕ L 3 της 5.1.2002, σ. 1).

(4)  Κανονισμός (ΕΕ) αριθ. 386/2012 του Ευρωπαϊκού Κοινοβουλίου και του Συμβουλίου, της 19ης Απριλίου 2012, σχετικά με την ανάθεση στο Γραφείο Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) καθηκόντων συναφών με την επιβολή της εφαρμογής των δικαιωμάτων διανοητικής ιδιοκτησίας, συμπεριλαμβανομένης της σύγκλησης Ευρωπαϊκού Παρατηρητηρίου για την Παραβίαση των Δικαιωμάτων Διανοητικής Ιδιοκτησίας, με εκπροσώπους του δημόσιου και του ιδιωτικού τομέα (ΕΕ L 129 της 16.5.2012, σ. 1).

(5)  Βλ. άρθρο 12 του Καθεστώτος που εφαρμόζεται στο λοιπό προσωπικό της Ευρωπαϊκής Ένωσης (ΚΛΠ). Κανονισμός (ΕΟΚ) αριθ. 31, Κανονισμός (ΕΥΡΑΤΟΜ) αριθ. 11 περί καθορισμού του κανονισμού υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας (ΕΕ 45 της 14.6.1962, σ. 1385) (Κανονισμός υπηρεσιακής κατάστασης). Ενοποιημένο κείμενο: https://eur-lex.europa.eu/eli/reg/1962/31(1)/2014-05-01

(6)  Συγκεκριμένα, oι υποψήφιοι πρέπει να έχουν λευκό ποινικό μητρώο.

(7)  Σύμφωνα με το άρθρο 47 στοιχείο α) του ΚΛΠ.

(8)  Η επαγγελματική πείρα υπολογίζεται από την ημερομηνία απόκτησης του σχετικού απαιτούμενου διπλώματος όπως προαναφέρεται στο κριτήριο «εκπαίδευση».

(9)  Οι υποψήφιοι πρέπει να περιγράψουν όλη την εμπειρία που έχουν αποκτήσει σε ανώτερη διευθυντική θέση αναφέροντας στην αίτηση τα εξής: 1) τον τίτλο και τα καθήκοντα που άσκησαν σε διευθυντικές θέσεις· 2) τον αριθμό των υπαλλήλων τους οποίους διοικούσαν στις θέσεις αυτές· 3) το ύψος του προϋπολογισμού που διαχειρίζονταν, κατά περίπτωση· 4) τον αριθμό των ανώτερων και κατώτερων βαθμών ιεραρχίας, καθώς και τον αριθμό των συναδέλφων τους στην ίδια βαθμίδα ιεραρχίας.

(10)  Οι γλώσσες 1 και 2 πρέπει να είναι διαφορετικές

(11)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(12)  Oι συνεντεύξεις μπορεί να διεξαχθούν εικονικά εάν απαιτείται από τις περιστάσεις.

(13)  Σύμφωνα με το άρθρο 47 στοιχείο α) του ΚΛΠ.

(14)  Κανονισμός (ΕΚ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Ευρωπαϊκής Ένωσης και σχετικά με την ελεύθερη κυκλοφορία των δεδομένων αυτών και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---